**Mõnikord ütleb koer „ei“.**

See ei tähenda alati sõnakuulmatust. See võib olla appikarje.

Kui oskame märgata, kuulata ja tõeliselt kohal olla, näeme, et ka vaikuses võib peituda sõnum.

Jagan teiega oma lugu, mis puudutas südant ja hinge. See pole lihtsalt lugu ühest koerast. Vaid see on meeldetuletus meile kõigile, et hoolivus tähendab enamat kui pai või maius. See tähendab mõistmist, ootamist ja tegutsemist õigel ajal.

See on lugu massaažist, mis ei olnud pelgalt hellitus, vaid tee tagasi parema enesetundeni. Armastuse ja tähelepanu kaudu.

Kui hoolid loomadest ja tahad neid sügavamalt mõista, loe seda lugu.

**See ei jäta sind külmaks.**

Kui koer ütleb „ei“

Massaaž ei ole alati lihtsalt pai. Mõnikord on see peegel, mis näitab, mis on valesti, kui vaid oskad vaadata.

See on lugu ühest väga armsast pereliikmest. Mu lapse koerast, Ameerika pitbullterjer Echost. Ta on suur, tugev ja hea südamega koer.

Ühel päeval, täiesti tavalisel jalutuskäigul, juhtus midagi, mis pani mind peatuma. Mitte ainult füüsiliselt, vaid ka sisemiselt. Echo peatus. Istus maha. Ja keeldus edasi minemast. Ta hingeldas. Vahtis ringi, nagu oleks eksinud. Kuigi tee oli tuttav.

Esialgu arvasin, et ehk on ta lihtsalt väsinud. Läksime teist teed pidi, andsime maiust.

Aga järgmisel päeval. Taas sama koht. Täpselt sama käitumine.

Laps vaatas murelikult ja ütles: „Ta ei liigu. Ta lihtsalt ei taha.“

Esialgu mõtlesin, et ehk lihtsalt väsimus. Võtsime teise tee. Andsime maiust. Aga järgmisel päeval oli sama lugu..

Täpselt samas kohas. Täpselt sama käitumine.

Siis sain aru, et see ei ole juhus.

Ta tõesti ei “ei tahtnud”. Ta ei saanud.

Uurisin, puudutasin, kuulasin koera. Seejärel tundsin, et tagumises jalas on midagi teistmoodi. Vasakul pool. Seal, sügaval lihases, oli midagi,

mis andis märku ainult kehakeeles. Koera “ai” andis märku puusaliigese lõtvusest.

Aeg maha, rohkem puhkust, pikad jalutuskäigud jäid ära.

Algas teekond arstide juurde: uuringud, ravimid, ootus, lootus. Kuni saigi diagnoosiks puusaliigese lõtvus ja tagaselja spondüloosi. Ta kasutas liikumisel seljalihaseid, mitte puusi. Ja lõpuks, kui valu oli kontrolli all, sain hakata tegema seda, mida oskan: massaaži.

Mitte lihtsalt hellitust või paid, vaid teadlikku ja professionaalset massaži. Samm-sammult. Jälgides. Kuulates. Massaažiga vähendamaks valu, tugevdamaks keha nõrku piirkondi ja parendamaks jäikade piirkondade elastsust. Arvestades Echo heaolu ja võimalikult valutult läheneda. Selja massaaž oli väga ettevaatlikult. Koerte spondüloos on lülisamba haigusseisund, mida iseloomustavad luukasvised lülide servades. Luukasvised võivad tekkida, kas ühes või mitmes lülisamba piirkonnas. Peamiselt tekivad luukasvised rinnalülide, nimme ja ristluulülide piirkonnas.

-Spondüloos on krooniline vanusega seotud seisund, mis enamasti tekib sekundaarselt diskide degeneratiivse haigusseisundi tõttu. Kui lülivahekettad saavad kahjustada, muutub liiges ebastabiilseks ja tekib liigne liikumine. Luukasvised tekivadki selleks, et stabiliseerida nõrgenenud liigest.

-Spondüloos võib tekkida igal keskealisel või vanal koeral. Ka kaasasündinud lülide deformatsioonid, traumad (lülimurd, luksatsioon), põletik (diskospondüliit) võivad tekitada osteofüütide teket. Põhjustena on mainitud ka stressi ja halba toitumist.

-Enamik spondüloosi diagnoosiga koeri on sümptomaatikata. Luukasvised võivad piirata lülisamba liikumist ning koer võib näida liikumisel jäigem. Kui luukasvis on tekkinud närvijuure läheduses, võib see tekitada survet närvidele, põhjustades valu või longet. Kui seisund on valulik, võib koer niutsatada, kui selja piirkonda katsuda.

Allikas võetud: Eesti Massaaži- ja Teraapiakooli situatsioonitöövihiku eksami vihikust.

Vaikselt hakkas ta taas kõndima.

Hakkas tahtma liikuda. Soovis saada jalule.

Talle meeldis massaaž väga.

Tänaseks pole ravimeid enam vaja. Ka toitumises tegime parendusi. Vanemate koerte puhul on oluline, et nad saaksid vajalikud vitamiinid kätte. Kehakaal kontrolli alla.

❤ Echo südamega oli õnneks kõik korras (kuigi seda algselt kahtlustati). Aga kehas oli valu. Ja see väike „ei“ kõnnitee ääres oli tema viis öelda: „Aita mind.“

See kogemus õpetas mind veelgi rohkem kuulama. Mitte ainult kõrvadega. Vaid silmade, käte ja südamega.

Massaaž ei ole alati see, mida meie arvame, et loom vajab. See on oskus kuulata, mõista ja anda. Ainult siis, kui loom on selleks valmis.

Sest mõnikord ütleb vaikne „ei“ rohkem kui tuhat haugatust.

Soovitan massaažiga harjutamist alustada juba 4 kuuse kutsikaga. Echo oli harjunud minu puudutustega. Kahjuks tekivad haigused vanemas eas. Ja siis võib juba olla hilja. Juhul, kui keegi võõras tuleb teda puudutama, aga on kohti, mida nad vanemas eas enam ei luba puudutada.

**Loodan, et see lugu puudutas ka sinu südant.**

Kui soovid teada, kuidas massaaž võiks sinu koerale abiks olla, siis kirjuta julgelt.

Massaaž sinu koera kodus, rahulikus ja turvalises keskkonnas.

„Teeme koos koera elu õnnelikuks.”